РЕПУБЛИКА СРБИЈА

НАРОДНА СКУПШТИНА

Одбор за пољопривреду, шумарство

и водопривреду

12 Брoј: 06-2/134-16

29. јун 2016. године

Б е о г р а д

З А П И С Н И К

ПРВЕ СЕДНИЦЕ ОДБОРА ЗА ПОЉОПРИВРЕДУ, ШУМАРСТВО

И ВОДОПРИВРЕДУ, ОДРЖАНЕ 28. ЈУНА 2016. ГОДИНЕ

Седница је почела у 11,10 часова.

 Седници је председавао проф. др Миладин Шеварлић, најстарији члан Одбора, сагласно члану 25. став 2. Пословника Народне скупштине.

Седници су присуствовали чланови Одбора: Маријан Ристичевић, Верољуб Матић, Тијана Давидовац, Жарко Богатиновић, Милија Милетић, Марко Гавриловић, Радован Јанчић, Велимир Станојевић, Арпад Фремонд, Мирослав Алексић, Олена Папуга, мр Марко Миленковић и Ненад Божић, као и Звонимир Ђокић (заменик Јасмине Обрадовић) и Љубинко Ракоњац (заменик Данијеле Стојадиновић), заменици чланова Одбора.

 Седници нису присуствовали чланови Одбора: Горан Јешић, Јасмина Обрадовић и Данијела Стојадиновић.

 Седници су присуствовали и народни посланици Радослав Цокић, Соња Павловић, Оливера Огњановић и Огњен Пантовић.

Председавајући је констатовао да су испуњени услови за рад и одлучивање, а затим је Одбор прешао на рад према унапред одређеном:

**Д н е в н о м р е д у**

1. Избор председника Одбора;
2. Избор заменика председника Одбора.

Прва тачка дневног реда - **Избор председника Одбора**

 Председавајући је отворио расправу по првој тачки дневног реда.

 Народни посланик Милија Милетић предложио је Маријана Ристичевића за председника Одбора.

 У дискусији су учествовали: Милија Милетић, Жарко Богатиновић, Арпад Фремонд, Мирослав Алексић, мр Марко Миленковић, Ненад Божић, Љубинко Ракоњац, Верољуб Матић и проф. др Миладин Шеварлић.

 Већином гласова (11 за, 4 уздржана, 1 није гласао), за председника Одбора изабран је Маријан Ристичевић.

 (Даљем току седнице председавао је Маријан Ристичевић).

 Новоизабрани председник Одбора Маријан Ристичевић захвалио се на избору.

Друга тачка дневног реда - **Избор заменика председника Одбора**

 Председник Одбора Маријан Ристичевић отворио je расправу по другој тачки дневног реда и предложио Арпада Фремонда за заменика председника Одбора.

 У дискусији су учествовали: Милија Милетић, Љубинко Ракоњац, Ненад Божић и Арпад Фремонд.

 Већином гласова (11 за, 3 уздржана) за заменика председника изабран је Арпад Фремонд.

 Саставни део овог записника чини обрађени тонски снимак седнице Одбора.

 Седница је закључена у 12,00 часова.

 СЕКРЕТАР ПРЕДСЕДНИК

 Бранка Златовић Маријан Ристичевић